Diari Oficial de la Generalitat Valenciana


Sumari del DOGV 9016, del 09-02-2021 (2021/1084)

RESOLUCIÓ de 28 de gener de 2021, de la Direcció General de Modernització i Relacions amb l'Administració de Justicia, de la Conselleria de Justícia, Interior I Administració Pública, per la qual es proveeix pel sistema de lliure designació el lloc de director o directora de l'Institut de Medicina Legal de Castelló de la Plana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9016

Data del DOGV
:   09-02-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/1084


Data del document
:   28-01-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * funcionari

RESOLUCIÓ de 28 de gener de 2021, de la Direcció General de Modernització i Relacions amb l'Administració de Justicia, de la Conselleria de Justícia, Interior I Administració Pública, per la qual es proveeix pel sistema de lliure designació el lloc de director o directora de l'Institut de Medicina Legal de Castelló de la Plana. [2021/1084]  
  
Vista la Resolució de 22 de desembre de 2020, de la Direcció General de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual es convoca la provisió, pel sistema de lliure designació, del lloc de director/a de l'Institut de Medicina Legal de Castelló de la Plana (BOE 1, d'1 de gener de 2021, i DOGV número 8988, de 4 de gener de 2021).  
  
Vistos la sol·licitud presentada per al lloc de director/a de l'Institut de Medicina Legal de Castelló de la Plana i l'informe favorable emés en data 27 de gener de 2010 per la subdirectora de Modernització de la Justícia per a la provisió del lloc corresponent a l'esmentada convocatòria, en el qual es considera que la candidata María del Carmen Negre Muñoz compleix els requisits i les especificacions exigides en la convocatòria, i tenint en compte els mèrits al·legats i acreditats, atenent la seua experiència professional, la seua formació i el coneixement de l'estructura, organització i funcions de l'Institut de Medicina Legal de Castelló de la Plana, és idònia per a l'adjudicació del lloc oferit amb caràcter definitiu; tenint en compte, a més, que es tracta de la mateixa persona que actualment realitza aquestes funcions amb caràcter provisional.  
  
De conformitat amb el que es disposa en la base quarta de la Resolució de la convocatòria, així com en els articles 524 i següents de la Llei orgànica 6/1985, d'1 de juliol, del poder judicial; en els articles 56 i següents del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de Justícia, i el Decret 61/2007, de 20 d'abril, del Consell, pel qual s'aprova el Reglament d'organització i funcionament de l'Institut de Medicina Legal de Castelló de la Plana; i en virtut de les atribucions conferides en l'article 9 del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública, resolc:  
  
  
Primer  
Nomenar María del Carmen Negre Muñoz, amb DNI núm.\*\*\*990\*\*\*, funcionària de carrera del cos de metges forenses, directora de l'Institut de Medicina Legal de Castelló de la Plana.  
  
Segon  
El termini de presa de possessió serà de tres dies naturals i començarà a partir de l'endemà del cessament, que haurà d'efectuar-se dins dels tres dies hàbils següents a la publicació simultània de la present resolució en el Diari Oficial de la Generalitat Valenciana i en el Boletín Oficial del Estado. En cas que aquesta simultaneïtat no fora possible, el termini al·ludit es computaria des de l'endemà de la publicació en el Boletín Oficial del Estado.  
  
Contra la present resolució, que exhaureix la via administrativa, es podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes comptat des de l'endemà de la notificació, o bé un recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 28 de gener de 2021.- La directora general de Modernització i Relacions amb l'Administració de Justícia: Àngels Bixquert Sanz.